Nepabeigtās vakariņas

"Nepabeigtās vakariņas" ir 1979. gada latviešu padomju televīzijas spēlfilma, kas uzņemta Rīgas Kinostudijā. Filmas režisors ir Jānis Streičs. Filma uzņemta pēc Pēra Valē un Maijas Šēvales detektīvromāna "Policija, policija, kartupeļu biezputra!".

Sižets 
Vienā no prestižiem restorāniem banketa laikā nogalināts liela koncerna direktors Viktors Palmgrēns. Lietas izmeklēšana nodota kriminālpolicijas inspektoram Pēram Monsonam un viņa palīgiem. Tā kā lieta skar valdības "augstākos ešelonus" izmeklēšanas paātrināšanai no galvaspilsētas ierodas slavenais komisārs Martins Beks. Aizdomās turamo ir daudz, bet vainīgais beigās izrādās bezdarbnieks Svensons, kurš atlaists no Palmgrēna fabrikas.

Lomās 
 Uldis Vazdiks — policijas inspektors Pērs Monsons
 Pauls Butkēvičs — inspektora 1. palīgs Baklunds
 Jānis Paukštello — inspektora 2. palīgs Bennijs Skake
 Romualds Ancāns — policijas komisārs Martins Beks
 Boļeslavs Ružs — Kristiansens
 Voldemārs Lobiņš — Kvants
 Lilita Bērziņa — Grengrena kundze
 Lilija Amerika — Pētersone, Helēnas māte
 Ēvalds Valters — Pētersons, Helēnas tēvs
 Ivars Kalniņš — Mats Linders
 Mirdza Martinsone — Sāra Mūberga
 Bērtulis Pizičs — Paulsons
 Artūrs Dimiters — Palmgrēns
 Regīna Razuma — Šarlote Palmgrēna
 Akvelīna Līvmane — Osa Turela
 Ingrīda Andriņa — baronese
 Anita Grūbe — Helēna Hansena
 Arnolds Liniņš — Brūbergs
 Ārijs Geikins — Edvardsons
 Aleksandrs Leimanis — inspektors Mogensens
 Oļģerts Dunkers — viesnīcas saimnieks
 Edgars Liepiņš — Bertils Svensons
 Svetlana Bless — Svensona sieva
 Katrīna Pasternaka — stjuarte
 Jānis Streičs — drošības dienesta darbinieks

Filmēšanas grupa 
 Scenārija autors: Alvis Lapiņš
 Režisors: Jānis Streičs
 Operators: Harijs Kukels
 Mākslinieks: Vasilijs Mass
 Komponists: Raimonds Pauls

Interesanti fakti 
 Epizodiskās lomās redzams Haralds Ritenbergs ar ģimeni - sievu Birutu un dēliem, dvīņiem Erlendu un Dīnu.

Ārējās saites 

 Kino muzejs

Video 

1979. gada Latvijas PSR filmas
Rīgas Kinostudijas filmas